ᱵᱤᱠᱟᱥᱯᱤᱰᱤᱭᱟ

ᱵᱤᱠᱟᱥᱯᱤᱰᱤᱭᱟ ᱫᱚ ᱥᱤᱧᱚᱛ ᱥᱚᱨᱠᱟᱨ ᱦᱚᱛᱮᱛᱮ ᱮᱦᱚᱵ ᱟᱠᱟᱱ ᱢᱤᱫ ᱚᱱᱞᱟᱭᱤᱱ ᱤᱱᱯᱷᱚᱨᱢᱮᱥᱚᱱ ᱜᱟᱭᱤᱰ ᱠᱟᱱᱟ ᱾ ᱱᱚᱣᱟ ᱣᱮᱵᱽᱥᱟᱭᱤᱴ ᱫᱚ C-DAC ᱦᱟᱭᱫᱨᱟᱵᱟᱫᱽ ᱦᱚᱛᱮᱛᱮ ᱛᱮᱭᱟᱨ ᱟᱠᱟᱱᱟ ᱟᱨ ᱱᱚᱣᱟ ᱫᱚ ᱢᱤᱱᱤᱥᱴᱨᱤ ᱚᱯ ᱠᱚᱢᱩᱱᱤᱠᱮᱥᱚᱱ ᱟᱨ ᱤᱱᱯᱷᱚᱨᱢᱮᱥᱚᱱ ᱴᱮᱠᱱᱚᱞᱚᱡᱤ ᱟᱨ ᱤᱞᱮᱠᱴᱨᱚᱱᱤᱠᱥ ᱟᱨ ᱤᱱᱯᱷᱚᱨᱢᱮᱥᱚᱱ ᱴᱮᱠᱱᱚᱞᱚᱡᱤ ᱛᱟᱞᱢᱟ ᱦᱚᱛᱮᱛᱮ ᱪᱟᱪᱟᱞᱟᱣᱚᱜ ᱠᱟᱱᱟ ᱾ ᱱᱚᱶᱟ ᱫᱚ ᱥᱟᱶᱛᱟᱨᱤ ᱛᱷᱚᱠ ᱠᱚ ᱞᱟᱹᱜᱤᱫ ᱢᱤᱫ ᱯᱚᱨᱴᱟᱞ ᱞᱮᱠᱟᱛᱮ ᱵᱮᱱᱟᱣ ᱟᱠᱟᱱᱟ ᱟᱨ ᱒᱓ ᱜᱚᱴᱟᱝ ᱯᱟᱹᱨᱥᱤ ᱛᱮ ᱤᱱᱯᱷᱚᱨᱢᱮᱥᱚᱱ ᱫᱤᱥᱣᱟᱹ ᱠᱚ ᱛᱟᱞᱟ ᱨᱮ ᱥᱮᱴᱮᱨᱚᱜ ᱠᱟᱱᱟ: ᱯᱟᱹᱨᱥᱤ ᱠᱚᱫᱚ ᱤᱝᱨᱮᱡᱤ, ᱚᱥᱚᱢᱤᱭᱟ, ᱛᱮᱞᱮᱜᱩ, ᱥᱤᱱᱫᱷᱤ, ᱵᱟᱝᱞᱟ, ᱜᱩᱡᱽᱨᱟᱴᱤ, ᱠᱚᱱᱱᱚᱲ, ᱢᱟᱞᱚᱭᱟᱞᱚᱢ, ᱛᱟᱢᱤᱞ, ᱵᱳᱰᱳ, ᱰᱳᱜᱽᱨᱤ, ᱥᱚᱸᱥᱠᱨᱤᱛ, ᱠᱟᱥᱢᱤᱨᱤ,ᱠᱳᱝᱠᱚᱱᱤ, ᱱᱮᱯᱟᱞᱤ, ᱳᱰᱤᱭᱟ, ᱩᱨᱫᱩ, ᱢᱟᱭᱛᱷᱤᱞᱤ, ᱢᱮᱭᱛᱮᱭ, ᱥᱟᱱᱛᱟᱲᱤ, ᱯᱟᱧᱡᱟᱵᱤ ᱟᱨ ᱢᱟᱨᱟᱴᱷᱤ ᱾

ᱱᱚᱶᱟ ᱫᱚ ᱑᱘ ᱯᱷᱮᱵᱽᱨᱩᱣᱟᱨᱤ ᱒᱐᱑᱔ ᱨᱮ ᱮᱛᱚᱦᱚᱵ ᱞᱮᱱᱟ ᱟᱨ ᱱᱚᱣᱟ ᱨᱮ ᱪᱟᱥ, ᱥᱟᱶᱟᱨ, ᱥᱮᱪᱮᱫ, ᱥᱟᱶᱛᱟ ᱩᱛᱱᱟᱹᱣ, ᱫᱟᱲᱮ ᱟᱨ ᱤᱼᱜᱮᱨᱟᱱᱮᱱᱥ ᱨᱮᱱᱟᱜ ᱰᱳᱢᱮᱱ ᱢᱮᱱᱟᱜᱼᱟ ᱾ ᱱᱚᱶᱟ ᱯᱚᱨᱴᱟᱞ ᱨᱮᱱᱟᱜ ᱧᱩᱛᱩᱢ ᱫᱚ ᱵᱤᱠᱟᱥ (ᱥᱚᱸᱥᱠᱨᱤᱛ ᱠᱷᱚᱱ "ᱩᱛᱷᱱᱟᱹᱣ") ᱟᱨ ᱨᱟᱲᱟ ᱜᱮᱭᱟᱱ ᱯᱩᱛᱷᱤ ᱟᱹᱲᱟᱹ ᱠᱷᱚᱱ ᱦᱮᱡ ᱟᱠᱟᱱᱟ ᱾ ᱱᱚᱶᱟ ᱯᱚᱨᱴᱟᱞ ᱨᱮ ᱡᱚᱛᱚ ᱛᱩᱨᱩᱭ ᱜᱚᱴᱟᱝ ᱛᱷᱚᱠ ᱨᱮ ᱥᱚᱨᱠᱟᱨᱤ ᱯᱟᱹᱨᱥᱤ ᱛᱮ ᱤᱱᱯᱷᱚᱨᱢᱮᱥᱚᱱ ᱢᱮᱱᱟᱜᱼᱠᱟᱱᱟ ᱾

 ᱥᱟᱹᱠᱷᱭᱟᱹᱛ 

 ᱵᱟᱦᱨᱮ ᱡᱚᱱᱚᱲ 
 ᱥᱚᱨᱠᱟᱨᱤ ᱳᱭᱮᱵᱥᱟᱭᱤᱴ 

ᱛᱷᱚᱠ:ᱥᱟᱸᱜᱮ ᱯᱟᱹᱨᱥᱤ ᱵᱮᱵᱽᱥᱟᱭᱤᱴ
ᱛᱷᱚᱠ:ᱥᱤᱧᱚᱛᱤᱭᱟᱹ ᱨᱟᱲᱟ ᱜᱮᱭᱟᱱ ᱯᱩᱛᱷᱤ